text:
 -
                                  udskrift
                                       af
                     sø- og handelsrettens dombog
                                  ──────────
den 7. juni 2001 blev af retten i sagen
v-0028-00
natur-leg aps
(advokat lene merethe andersen)
   mod
lars laj aps
(advokat carin juul genfer)
afsagt sålydende
                                    d o m:
under denne den 6. marts 2000 anlagte sag har sagsøger, natur-leg aps, overfor sagsøgte,
lars laj aps, nedlagt følgende påstande:
i  sagsøgte tilpligtes at anerkende at have krænket y sagsøgers varemærke "natur-leg".
ii sagsøgte tilpligtes at ophøre med at gøre erhvervs- mæssig brug af varemærket "naturlaj"
samt logo med omvendt trærod i forbindelse med salg og markeds- føring af legeredskaber.
                                               - 2 -
iii sagsøgte tilpligtes at anerkende at have været ube-y rettiget til at fremstille, markedsføre
og sælge de naturlegeredskaber, der i sagsøgtes brochure har va- renr. z9010 (omvendt rod)
og varenr. z9012 (kombirødder).
sagsøgte tilpligtes at ophøre med at producere, markedsføre og sælge de produkter, der i
sagsøgtes bro- chure har varenr. z9010 og z9012, samt omgående at trække disse tilbage fra
markedet.
iv sagsøgte tilpligtes at betale sagsøger kr. 200.000 y med procesrente fra sagens anlæg den
6. marts 2000, til betaling sker.
parterne. sagens omstændigheder.
sagsøger blev efter det oplyste stiftet den 27. februar 1996 med det formål at drive
virksomhed med fremstilling og salg af artikler til såkaldte naturlegepladser. denne aktivitet
var udskilt fra selskabet rudeco & truelsen a/s. aksel truelsen er bestyrelsesformand hos
sagsøger og administrerende direktør i rudeco & truelsen a/s. sagsøgers kunder er navnlig
boligselskaber og daginstitutioner.
sagsøger har siden 1996 solgt og markedsført sine produkter under anvendelse af betegnelsen
"natur-leg" og et logo, en tegning af en afskåret træstamme med rod, der vender opad (en
omvendt rod) med to børn, en dreng og en pige, stående under. som en dominerende del af
logoet findes betegnelsen "natur-leg". logoet er den 3. september 1999 registreret som
varemærke af patentdirektoratet, vr 1999 03199, for klasse 19 ("byggematerialer (ikke af
metal)..."), klasse 20 ("møbler...af træ, kork...") samt klasse 28: ("legetøj og legeredskaber
alt lavet af naturens egne materialer, herunder i form af afbarkede træer og trædele, der
påbygges andre legeredskaber.")
på forsiden af en af sagsøgers første brochurer, fra 1996, ses et fotografi af en omvendt rod
med påmonterede klatreredskaber (tove og rebstiger). i øverste højre hjørne findes sagsøgers
logo. i brochuren, der er en folder, præsenteres sagsøgers forskellige legepladsartikler som
                                               - 3 -
tegninger, suppleret af fotografier. artiklernes varenumre, 20 ialt, er angivet. den omvendte
rods varenummer er nt 2020, og med varenummer nt 9040 ses kombirødderne som to
omvendte rødder (med klatreredskaber) forbundet med hinanden.
ordet "natur-leg" genfindes flere steder i brochurens tekst:
"...
natur-leg skaber rum for såvel fysisk krævende præstationer, som skjul, - pause - eller
bare "far, mor og børn".
udfordringen ved de anderledes, uforudsigelige legeredskaber stimulerer barnets fantasi og
motorik, og skaber aktiv leg i flere niveauer.
som naturen selv leverer natur-leg ikke standardprodukter, men individuelle legepladser,
der giver dine børn nye legeoplevelser.
....
natur-leg udspringer af mange års erfaring med børns leg og udvikling af legeredskaber.
som noget nyt øn- sker vi at lade naturens egne uforarbejdede materialer skabe rammer for
spændende fantasirig leg, under behørig hensyntagen til elementære sikkerheds- og ma-
terialekrav.
anderledes legepladser, på naturens og børnenes præmisser. smukke legepladser, der bringer
naturen ind i dit barns og din hverdag.
....
natur-leg anvender stammer, stød, rødder, trækroner, pilekviste... naturens egne
produkter i oprindelig form.
....
natur-leg er et miljøvenligt alternativ eller supplement til den traditionelle legeplads.
..."
af brochureteksten fremgår endvidere bl.a.:
"...
                                               - 4 -
naturmaterialer er levende og foranderlige med et smukt formsprog, der sætter gang i
fantasien.
ved anvendelse af naturens egne former søger vi at nå længere end blot til barnets motoriske
behov. her er også rum til ustruktureret, mangesidig leg, eller til tilbagetrukket reflektion.
den naturlige nedbrydningsproces, der langsomt ændrer legeredskabernes farve og
overfladestruktur, giver oplevelsen af en skulpturel helhed under vedvarende forvandling.
et stykke organisk natur, der beriger det grønne område eller skolegården, og giver børn og
voksne nye perspektiver.
...
at skabe en naturlegeplads, der tilgodeser såvel legeværdi som sikkerhedsaspekter, kræver
stor specialviden ved projektering, udvælgelse og ikke mindst montering.
vore specialuddannede erfarne montører tager hensyn til, at træets individuelle præg bevares,
samtidig med at væsentlige sikkerhedskrav overholdes ved placering af greb, rebstiger, net
m.v.
...
på grund af naturelementernes forskellighed kan de ikke godkendes efter traditionelle
standarder. alle tilbygnings-dele, rebstiger, net m.v. er godkendte efter gældende
sikkerhedsnormer.
som en sikkerhed for at legepladsen altid er i forsvarlig stand, kan vi tilbyde en servicekontrakt
på regelmæssige eftersyn og vedligeholdelse.
..."
en ny brochure, fra 1997, med sagsøgers produkter blev til i samarbejde med et selskab i
brio-koncernen, institutionssalg a/s, børn og beskæftigelse. brochuren fremtræder på mange
punkter, også med hensyn til tekst og tegninger af produkter, som identisk med brochuren fra
1996. den omvendte rods varenummer er på ny 2020, men nu med "87" (brio's betegnelse)
foran i stedet for "nt". på brochurens forside ses udover sagsøgers logo i øverste højre hjørne
tillige logoer for brio og institutionssalg a/s. på fotos ses omvendte rødder (også som
                                                 - 5 -
kombirødder) uden afbarkning. på brochurens bagside er under overskriften "vi overholder
bupl's 8 punkter vedrørende naturlegepladser" opregnet nogle sikkerhedsnormer for na-
turlegepladsartikler.
i 1999 udsendte sagsøger et katalog på 58 sider med præsentation af naturlegepladsideen,
sagsøgers naturlegepladsartikler med varenumre ("nt") og endvidere af andre legepladsartikler
("m"-varenumre). sagsøgers logo ses på såvel katalogets for- som bagside. på side 8 og 9
findes fotografier af kombirødderne (ikke-afbarkede) med varenummer nt 9045 og den
omvendte rod (ikke-afbarket) med varenummer nt 2020. sidstnævnte foto er identisk med et
foto i kataloget fra 1997.
sagsøgte blev registreret som selskab den 1. september 1995. også sagsøgte driver
virksomhed med salg af legepladsartikler. "lars laj" har efter det oplyste været registreret som
varemærke i mere end 20 år. betegnelsen "naturlaj" er ikke registreret.
forsiden af sagsøgtes første brochure med naturlegeredskaber (1998) er et fotografi af en
omvendt, afbarket og tilskåret rod med klatretove, rebstiger og net, hvori en pige klatrer. ind
over fotografiet er i venstre hjørne tegnet en sol, og nederst på siden er med store røde
bogstaver anført "naturlaj". brochurens bagside med to fotografier af en omvendt,
forarbejdet rod har for neden i venstre hjørne gengivet et logo, en tegning visende en omvendt
rod med tov og rebstige og et barn, der klatrer i tovet. der er yderligere anført selskabsnavnet
lars laj aps, selskabets adresse, telefon- og faxnummer og et logo, der forestiller et legehus.
af teksten fremgår bl.a.:
"med naturlaj er hver enkelt stamme, rod eller stub, i sagens natur, unik i sig selv. hver
artikel er således velegnet til forskellige lege- og klatreformål. i tæt samarbejde med jer,
sørger vi for, at egenskaberne udnyttes optimalt, med masser af gode udfordringer og
spændende legemuligheder for børnene. vi har 25 års erfaring med traditionelle legepladser og
er altid på forkant med de gældende sikkerhedskrav og regler. under udførelsen af naturlaj
artikler benytter vi naturligvis vores indgående kendskab til de gældende regler...."
i brochuren, der er en folder, præsenteres på de to midtersider 8 varenumre som
naturlegepladsartikler, herunder den omvendte rod (z 9010 - 2 steder) og kombirødder (z
9012), begge produkter med påmonterede tove, rebstiger og net.
                                                 - 6 -
af teksten fremgår bl.a.:
"...
lars laj leverer naturlajs artikler i bøgetræ, egetræ og grantræ.
     -alle artikler er renset, afbarket, pudset og fritskåret for smågrene m.m.
     -alle artikikler er sikkerhedschecket for klemfælder, skarpe grene m.m.
     -alle artikler er overfladebehandlet 2 gange med miljøvenlig olieimpregnering.
     -artiklerne monteres færdige og klargjort med diverse klatreartikler.
....
ring på tlf: 32821033 og hør nærmere om naturlaj, eller aftal et møde med vores
naturlajskonsulent, for en nærmere gennemgang af naturlegepladsens muligheder. vi laver
gerne et gratis forslag til jer, som passer til jeres område og ønsker.
naturlaj opfylder de vejledende sikkerhedskrav til naturlegepladsen. jfr. nedenfor.
..."
herefter er der opregnet 8 punkter, som er formuleret fuldstændig identisk med de 8 punkter,
der fremgik af sagsøgerens brochure fra 1997.
sagsøgte har udgivet yderligere brochurer med legepladsartikler, hvor betegnelsen
"naturlaj" - til dels med benyttelse af logoet med den omvendte rod - med store røde
bogstaver specifikt anvendes i forbindelse med markedsføring af artikler til naturlegepladser,
mens "lars laj" anvendes ved markedsføring af sagsøgtes legepladsartikler generelt. der er i
brochurerne i vidt omfang tale om samme tekst som i kataloget fra 1998.
af en prisliste fra sagsøgte med sagsøgtes navn, adresse, telefonnummer mv. forneden
fremgår bl.a.:
"...
                                    naturlaj 1999
artikel navn                      pris uden levering &
                             levering montering
z9010     omvendt rod m. diverse net
      artikler mindre ca. 4-5 arme 20000,00 6000,00
                                                 - 7 -
z9010      omvendt rod m. diverse net
      artikler større ca. 6-8 arme 25000,00 7000,00
z9012      kombirødder 2 stk forbundne m.
      net, samt diverse klatreartik-
      ler                     45000,00 10000,00
...
alle priser er ex.moms...
...
lars laj leverer også andre spændende artikler...
..."
i en nyere brochure, hvor sagsøgtes naturlegepladsartikler markedsføres sammen med
sagsøgtes øvrige legepladsprodukter, har sagsøgte ikke benyttet betegnelsen "naturlaj", men i
stedet "naturlegepladser", der inde i brochuren er skrevet med store røde bogstaver.
i et brev af 29. juni 1999 anmodede sagsøgers advokat sagsøgte om at ophøre med at
anvende navnet "naturlaj" samt logo med omvendt træstamme.
efter yderligere korrespondance afviste sagsøgtes advokat i et brev af 18. september 1999
sagsøgerens anmodning.
ved en søgning på internettet den 2. maj 2000 med søgeordet "natur-leg aps." fremkom bl.a.
som søgeresultat "1. totalleverandør til det udendørs legemiljø". ved at klikke på dette
søgeresultat fremkom sagsøgtes hjemmeside, hvor sagsøgte blandt flere andre ydelser
reklamerer med "naturleg & pilehytter".
der er til sagen fremlagt en række udskriftssider fra internettet. på et af bilagene er omtalt
"naturlegepladsen i valbyparken" og "valbyparkens naturlegeplads", på andre omtales
"naturlegepladser", og et firma "woodcut" markedsfører denne betegnelse på en internetside,
hvor der som produkteksempler ses dyr - snegle og en krokodille - udskåret i træ. på et andet
bilag - i øverste venstre hjørne betegnet "legetøj" - er som et af mange punkter nævnt:"
noles a/s gynger vipper rutschebaner legehuse klatresten naturleg legeborge udeleg."
af en artikel i tidsskriftet "tidens børn" fra november 1999 fremgik bl.a. følgende:
                                               - 8 -
"...
i de seneste år har der fundet en spændende udvikling sted i mange institutioner. i stedet for
at bibeholde den traditionelle, fabriksfremstillede legeplads har flere og flere valgt de mere
naturrelaterede legeredskaber. det er et valg, som pædagoger, havearkitekter og kommuner
er forholdsvis enige om, og indtil dato har omkring fem procent af landets institutioner in-
stalleret forskellige udgaver af dette fænomen, der går under navnet naturleg.
- jeg er meget overrasket over den hurtige og store udbredelse, naturleg allerede har fået.....
det er positivt, at børnene også kan blive beskidte og opleve den virkelige natur på
institutionen, forklarer lars christensen fra form & farve, der er leverandør af naturleg.
...
- når vi får kontakt med en institution, der er interesseret i naturleg, kommer vi ud og
vurderer legepladsen.... vi laver en færdig plan, og måske ender det også med en flerårig plan,
så legepladsen løbende udvikler sig, nævner lars christensen, der for nogle år siden fik ideen
til den utraditionelle brug af træer under en tur i skoven.
...
(det) er (...) interessant at konstatere, at naturleg-konceptet ikke kun er slået an i
pædagogkredse. vi får mange henvendelser og leverer også til boligselskaber.
...
form og farve i rødovre er grundlagt i 1995.
..."
lars christensen har i en skrivelse af den 2. maj 2000 til sagsøger udtalt følgende:
"undertegnede skal hermed bekræfte at den omtalte artikel i tidens børn fra nov. 1999 hvor
jeg bliver citeret for at det skulle være undertegnede der har medvirket til skabelsen af navnet
natur-leg, skal jeg som tidligere bekræfte, at jeg er blevet fejl citeret og at jeg intet har haft
med navnet natur-leg at gøre.
navnet natur-leg, samt produkterne, er skabt af sten engelbrecht."
nordsjællands sommerpark bekræftede i en skrivelse af 17. august 2000 til sagsøgte (mikkel
thye), at deres naturlegeplads, "heltenes sti", blev anlagt i 1993-94 af pensionskassen for
børne- og ungdomspædagoger. til skrivelsen var vedlagt 8 fotografier fra 1994. fotografierne
og et "idékatalog rt 93" vedrørende nordsjællands sommerpark er fremlagt til sagen. de
første 22 sider af kataloget er udarbejdet af arkitekt steen engelbrecht, mens en nedsat
                                                 - 9 -
arbejdsgruppe har stået for resten, herunder beskrivelsen af "heltenes sti" som en stor for-
hindringsbane, hvor "elementerne er balancebomme, kla- trenet, tove, rutschebaner, tunneller,
broer, vippebroer osv."
rudeco & truelsen a/s har i 1993, 1994 og 1999 foretaget faktureringer til nordsjællands
sommerpark, der har indbetalt de fakturerede beløb.
friluftsrådet udgav i august 1998 et idéhæfte om naturlegepladser. af en artikel
"naturlegepladser hvad er det?" fremgik under overskriften "naturoplevelse på legepladsen"
bl.a.følgende:
"ved etablering af en naturlegeplads, bør man... gøre op med, hvad formålet med den skal
være. en legeplads som er bygget op af naturmaterialer giver ikke automatisk mulighed for
naturoplevelser og -aktiviteter. men ved at undgå trykimprægneret træ, sætte omvendte
træstammer i jorden som klatrestativer osv., er der taget hensyn til børnenes sundhed,
belastning af miljøet og legepladsens æstetiske udseende.
..."
i en artikel i politikens tillæg "børneliv" lørdag den 10. juni 2000 fremgik følgende tekst til et
fotografi af en dreng, der leger i en omvendt rod:
"meget mystisk: på naturlegepladsen i måløv vender træerne rødderne opad, kronen nedad."
selskabet rabo a/s, der sælger legetøj og legeredskaber, har i sin 2001-brochure anvendt
ordet naturleg. kim knudsen fra rabo a/s har i en skrivelse af 11. januar 2001 til sagsøger
anført, at det "bekræftes", at ordet ikke er brugt bevidst, og at ordet, da han af en samtale
med aksel truelsen har forstået, at det er beskyttet, ikke vil blive brugt i "vores fremtidige
markedsføring".
forklaringer
aksel truelsen har forklaret, at han er diretør i rudeco & truelsen a/s, der i 1995 i
forbindelse med "kulturby københavn" deltog i og vandt en konkurrence med temaet
"fremtidens legepladser" i ballerup. idéoplægget, som arkitekt steen engelbrecht havde stået
for, bestod i at vende naturen på hovedet - et koncept, der var anderledes end de traditionelle
                                              - 10 -
standardlegepladser. på det tidspunkt blev også den omvendte rod præsenteret. den første
legeplads blev faktureret til ballerup kommune via rudeco & truelsen.
de gældende sikkerhedsnormer for legepladsprodukter omfattede ikke de nye
naturlegepladsprodukter. for at have rene linier overfor kunderne blev det besluttet at lægge
produktion og salg af naturlegepladsprodukterne over i et nystiftet selskab, natur-leg aps.
steen engelbrecht var den kreative del af virksomheden og stod bag hele "naturleg"-konceptet.
der skete i starten en gevaldig udvikling af såvel produkternes funktionalitet - der blev bl.a.
foretaget ingeniørberegninger - som af deres design. produkterne skulle have særkende. de
årlige omkostninger til produktudvikling var ca. 1 mill. kr. i de senere år er disse omkostninger
faldet til ca. ½ mill. kr. om året.
i starten var sagsøgers markedsandel 100 % - der var ingen andre på markedet. i dag er der
kommet flere om buddet, hvilket selvfølgelig er i orden, så længe sagsøgers navn og logo ikke
misbruges.
betegnelsen "natur-leg" og logoet med den omvendte rod, designet af steen engelbrecht, er
siden starten konsekvent blevet anvendt af sagsøgeren som varemærke og som
produktbetegnelse i forbindelse med alle former for markedsføring, det vil sige i hver eneste
annonce, i kataloger, i telefonbøger og på selskabets brevpapir og fakturaer. i kundekredsen er
der tale om et velindarbejdet varemærke.
den omvendte rod indtager en særlig position blandt sagsøgers naturlegeprodukter. den har
sagsøger ofret mest markedsføring på, og den er en stor salgsartikel - også på eksportbasis,
navnlig til tyskland. produktet var nyskabende og idémæssigt båret af fascinationen: hvad sker
der, når et træ vendes. til montering af de store eksemplarer, der vejer 5-6 tons, skal man
bruge specielle kraner.
den første omvendte rod blev solgt til et boligselskab i hillerød i januar/februar 1996.
fotografiet på forsiden af sagsøgers første brochure viser vist nok denne rod.
salget af naturlegepladsartiklerne blev en kommerciel succes fra den ene dag til den anden.
omsætningen er ca. 5 mill. kr. om året, og sagsøgers andel af det sammenlignelige marked er i
dag 60-70 %.
                                                - 11 -
i 1996 solgte sagsøger 4 omvendte rødder, i 1997 25 stk., i 1998 35 stk., i 1999 21 stk. og i
2000 17 stk. prisen på en omvendt rod var oprindeligt ca. 41.200 kr. excl. moms, men i 1999,
efter at sagsøgte var begyndt at sælge naturlegepladsartikler, blev prisen sat ned til ca. 33.700
kr. excl. moms. sagsøgers fortjeneste er ca. 60 % - dækningsbidraget pr. rod ca. 15.000 kr.
sagsøger har 3 fastansatte sælgere. siden 1997 har sagsøger haft salgssamarbejde med brio,
der har 22 sælgere, som hver dag besøger skoler og daginstitutioner. rudeco & truelsen har
haft samarbejde med brio helt tilbage til 1987.
10 % af sagsøgers årlige omsætning anvendes på markedsføring. sidste år var
markedsføringsomkostningerne ifølge årsregnskabet 526.000 kr. markedsføringen består i
annoncering i fagtidsskrifter, f.eks. "børn & unge", der udkommer en gang om ugen, og hvor
sagsøger har en annonce med hver gang. der annonceres endvidere i "folkeskolen", i
"arkitekten" og i tidsskriftet "boligen", som udsendes 10 gange om året til samtlige
almennyttige boligselskaber. markedsføring sker også ved direct mail med udsendelse af
brochurer, målrettet til grupper som f.eks. have- og landskabsarkitekter, daginstitutioner og
boligselskaber. sagsøger udgiver endvidere brochurer/kataloger. den første brochure udkom i
1996. 1997-brochuren blev til i samarbejde med brio. sagsøgers nye katalog er sendt til
samtlige dag- og børneinstitutioner i danmark.
det var i foråret 1999, at vidnet blev opmærksom på sagsøgtes anvendelse af navnet
"naturlaj". branchen er så lille, at alle ved, hvad der sker, straks det sker. man holder øje med
hinanden og de nye brochurer, som man udveksler. "naturlaj" dukkede op i sagsøgtes første
brochure, der lignede sagsøgers til forveksling. det var ligeledes i første halvår af 1999, at
vidnet første gang så en annonce fra sagsøgte med anvendelse af betegnelsen "naturlaj".
annoncen fandtes i "børn & unge". det er ikke tænkeligt, at sagsøgtes brochure kan have
været ude på et tidligere tidspunkt.
det er helt umuligt, at sagsøgte ikke kendte til sagsøgers produktion, navn og logo, da
sagsøgte startede med sin virksomhed med salg af naturlegepladsartikler.
sagsøger blev på et tidspunkt kontaktet af et boligselskab i greve, der havde forvekslet
sagsøger og sagsøgte. vidnet har fra pædagoger hørt, at man finder parternes markedsføring
forvekslelig. man kan frygte, at parterne slås i hartkorn, hvis der skulle ske en ulykke i forbin-
                                              - 12 -
delse med børns leg med sagsøgtes produkter. der er på sagsøgers initiativ nu vedtaget
sikkerhedsnormer på området. vidnet ved ikke, hvor mange naturlegepladsartikler sagsøgte
har solgt.
"naturleg" er ikke en almindelig produktbetegnelse i branchen. produkterne kaldes f.eks.
naturlegeredskaber, naturlegepladser eller naturens redskaber.
da vidnet læste artiklen i "tidens børn" fra november 1999 med interviewet med lars
christensen, der tidligere havde været salgschef hos brio, og som er en gammel bekendt til
vidnet, tog han kontakt til lars christensen, der oplyste, at han var blevet fejlciteret.
firmaet noles a/s anvender ikke "naturleg" i deres markedsføring.
firmaet rabo a/s, som i deres katalog for 2001 har brugt ordet "naturleg", har skriftligt
beklaget fejlen. vidnet kender ikke til andre, der har gjort brug af ordet.
det er sagsøger, der har opsat den omvendte rod på kø benhavns kommunes legeplads
"valbyparken", som ses på den fremlagte internetudskrift. kommunerne sætter ikke selv
rødder op - det sker i et samarbejde med sagsøger.
steen engelbrecht lavede et idéoplæg til nordsjællands sommerpark i forbindelse med starten
på parkens aktivitet. rudeco & truelsen fik en samlet ordre på ca. 1 mill. kr.
vidnet har ikke besøgt familieparken i ebeltoft.
mikkel thye har forklaret, at han har været direktør hos sagsøgte siden starten i 1995.
legepladsaktiviteterne lå tidligere hos ll handel aps, der nu ejer sagsøgte.
sagsøgte sælger de artikler, der fremgår af brochurerne, under varemærket lars laj, navnlig
modullegetøj. sagsøger havde i en periode ret til at sælge sagsøgtes varer. parternes
kundegrupper er identiske. vidnet har ikke hørt om eksempler på, at kunder har forvekslet
parterne eller deres produkter. det skyldes sikkert, at sagsøgtes produkter markedsføres under
navnet lars laj aps. en forveksling ville i øvrigt komme sagsøger til gode.
sagsøgte begyndte at sælge naturlegeredskaber i 1996 og solgte sin første omvendte rod i
                                              - 13 -
1997 - til bælum skovbørnehave. allerede i april 1996 leverede sagsøgte en omvendt rod til
ebeltoft familiepark. leverancen blev ikke faktureret, da ebeltoft familiepark er et familie-
anliggende, der ejes af vidnets onkel, henrik elsass. også vidnets far lars thye er involveret.
sagsøgte har siden 1997 i alt solgt ca. 25 stk. omvendte rødder samt 3 kombirødder. i 1997
solgte man 1 stk. og i 1998 formentligt 5 stk.
sagsøgte udsender som direct mail brochurer til institutioner og andre kundegrupper.
markedsføring sker endvidere ved annoncering i dagblade, magasiner og tidsskrifter. alle
salgsartikler markedsføres under selskabsnav- net lars laj aps. "naturlaj" blev anvendt, fordi
sagsøgte hedder lars laj. det var en lille finte, når der var tale om naturlegepladsartikler.
normalt ser vidnet ikke konkurrenternes kataloger, men han så sagsøgers katalog, da en hos
sagsøgte tidligere ansat sælger i 1998 overbragte dette i forbindelse med, at han anmodede
om at få sagsøgtes katalog. vidnet fik først kendskab til virksomheden "natur-leg" i 1998.
vidnet ved, at der er flere andre firmaer, som sælger den omvendte rod, f.eks. orø
handelshus. det er vidnets opfattelse, at kommuner og institutioner selv opsætter omvendte
rødder. sagsøgte får jævnligt bestillinger på tilbehørsartikler til allerede opsatte rødder.
sagsøgtes første salgsbrochure er fra 1998. den blev produceret i polen og trykt i 1000
ekseplarer. i brochuren er opregnet 8 sikkerhedspunkter, som vidnet mener kommer fra et
notat fra børne- og ungdomspædagogernes landsforbund (bupl). de er ikke skrevet af efter
sagsøgers brochure. sagsøgte begyndte at annoncere, vist nok i "boligen", i 1998.
produktudviklingen af naturlegeredskaberne, rødder, stammer, stubbe, har vidnets far lars
thye, som er arkitekt, stået for.
sagsøgtes omvendte rødder er ikke identiske med sagsøgerens. sagsøgte afbarker, pudser og
imprægnerer rødderne, der fremstår som bearbejdede produkter, mens sagsøgerens rødder
fortsat har barken på, når de sælges. sagsøgtes kombirødder har ikke en forbindelsesbjælke
imellem sig. sagsøgte har ikke plagieret sagsøgerens produkter.
lars thye har forklaret, at han, der er uddannet arkitekt, tømrer og bygningskonstruktør, har
beskæftiget sig med legepladser siden 1971/72. han startede egen produktion i 1974/75. han
                                              - 14 -
købte en del af rudeco & truelsen i midten af 1980'erne og afhændede igen i 1991. hans rolle
har altid været produktudvikling og design. sagsøgte blev stiftet medio 1990'erne. "lars laj"
har været registreret som varemærke i mere end 20 år.
vidnet har gennem alle årene jævnligt gjort brug af råt træ i forbindelse med legepladser.
begrebet naturlegeplads var ikke opfundet i 1980'erne. i september 1994 fik syvstjerneskolen
i værløse leveret en legeplads, der var en kombination af en standardlegeplads og noget, der
skulle ligne natur: træstammer og stubbe.
i zoologisk have havde gorillaerne en stamme med omvendt rod, og i slutningen af 1980'erne
kom der én til børnezoo.
der er lavet 20-30 rødder til ebeltoft familiepark. de første blev opsat som dekoration og
skygge for dyrene. det viste sig, at dyrene ikke hoppede op i dem, men det gjorde børnene.
da parkens legeplads skulle renoveres, kom den første rigtige omvendte rod op. det var op til
sæsonstart i foråret 1996. denne rod er på forsiden af sagsøgtes første brochure med
naturlegepladsartikler, og det er vidnets barnebarn, der ses klatre i tovene.
det var vidnet, der startede ebeltoft familiepark.
sagsøgte startede i 1995/1996 med produktion af naturlegeredskaber. efterspørgslen kom
efter starten på nordsjællands sommerpark, hvor der var opsat en masse omvendte rødder,
som ikke er magen til dem, som denne retssag drejer sig om.
steen engelbrecht har forklaret, at han driver virksomhed som selvstændig arkitekt. han har
tidligere været ansat i rudeco og truelsen og har været medejer af sagsøger, som han forlod
et par år efter starten.
det er vidnet, der har udviklet sagsøgers naturlegepladsartikler. omkring 1994 opstod der et
behov for nye legepladskoncepter, og man begyndte at arbejde med naturens egne produkter
og efter økologiske principper. vidnet udviklede nogle produkter, der kom med i en konkur-
rence, "fremtidens legeplads", på bolig- og byggemessen i ballerup. vidnet stod for projektet.
umiddelbart i forlængelse af konkurrencen - i begyndelsen af 1996 - startede sagsøger sin
produktion.
                                                - 15 -
vidnet designede sagsøgers logo. der blev vist holdt et møde med en advokat, hvor man fandt
på navnet "natur- leg". vidnet stod også for sagsøgers første katalog, der lå klar højst et par
måneder efter selskabets stiftelse.
det er vidnets erfaring, at det ord, der bruges, er naturlegepladser. siges ordet "naturleg", er
folks reaktion, at det jo "er navnet på dit firma".
da sagsøger startede produktionen i 1996, var de alene på markedet. intet andet firma
fremstillede disse artikler.
vidnet fik ideen ved at betragte væltede træer i skoven under et ophold i sverige. der fandtes
intet materiale om, hvilken belastning en omvendt rod kunne klare, og i samarbejde med
skov- og naturstyrelsen gennemførte sagsøger et større målearbejde.
da vidnet første gang så en brochure fra sagsøgte - det må have været i 1999 - tænkte han,
"det var sjovt, samme måde at gøre tingene på som os". det var og er vidnets opfattelse, at
der er tale om kopier af sagsøgers produkter. sagsøgte anvender dog løvtræ, hvor sagsøger
bruger grantræ. han har ikke set nogle af sagsøgtes produkter i virkeligheden.
vidnet var med i arbejdsgruppen bag nordsjællands sommerpark, og han udarbejdede et
idéforslag. sommerparkens rødder på det fremlagte foto har ikke noget at gøre med dem,
sagsøger producerer. vidnet kender ikke til, om en svensk arkitekt, christian bjerring, har
udarbejdet idéer til sommerparken.
vidnet har ikke selv været i familieparken i ebeltoft.
ernest thygesen, entreprenør i ebeltoft, har forklaret, at han har udført arbejder for ebeltoft
familiepark. det er ham, der har opsat den omvendte rod, der ses på forsiden af sagsøgtes
brochure. det gjorde han i 1996 op til sæsonstarten om foråret. han har nedgravet mange
rødder i parken som dekoration. disse er ikke identiske med "den omvendte rod", som vidnet
betegner som den moderne udgave.
flemming pedersen, tidligere inspektør i nordsjællands sommerpark fra marts 1994 til marts
2000, har forklaret, at sommerparken åbnede i maj 1994. ved hans ansættelse var parken
endnu ikke færdiganlagt.
                                               - 16 -
vidnet så ikke steen engelbrecht i forbindelse med anlæggelse af parken, men derimod
arkitekt christian bjerring og andre svenskere. vidnet fik at vide, at det var svenskerne, der
var kommet med tegningerne.
rudeco & truelsen a/s leverede et stort præfabrikeret klatrestativ til sommerparken, men ikke
"heltenes sti".
sagsøgers procedure
sagsøger benytter 2 varemærker, henholdsvis et registreret figurmærke med ordet "natur-
leg" som en dominerende bestanddel og et ikke registreret ordmærke, "natur-leg".
figurmærket blev stiftet ved ibrugtagning i 1996. kombinationen af træroden og ordet "natur-
leg" er særegent, karakteristisk og egnet til at adskille sagsøgers produkter fra kon-
kurrenternes. patentdirektoratet antog da også mærket til registrering.
det er ubestridt, at der foreligger varelighed, og at parterne henvender sig til samme
omsætningskreds. disse forhold forøger risikoen for forveksling.
sammenholdes sagsøgerens figurmærke med sagsøgtes logo i forbindelse med brugen af
navnet naturlaj, foreligger der en åbenlys forvekslingsrisiko. der er ingen auditiv forskel på
betegnelserne natur-leg og naturlaj. visuelt er der flere lighedspunkter. begge ord er skrevet
med versaler med stort set ens skrifttype. de består begge af 8 bogstaver, hvoraf de første 6
er ens, og af to led, hvor det første er "natur" og det andet "leg"/"laj". at der ikke er bin-
destreg i naturlaj er ifølge praksis uden betydning.
allerede ved sagsøgtes anvendelse af betegnelsen "naturlaj" krænkes sagsøgers figurmærke,
hvor betegnelsen natur-leg er en væsentlig og dominerende bestanddel. også figuren, som
sagsøgte anvender - den omvendte trærod -, er forvekslelig med sagsøgers mærke.
forskellene opdages kun ved en umiddelbar sammenligning. helhedsindtrykket er det samme.
i det udviskede erindringsbillede er forvekslingsrisikoen stor, og der har da også i virkeligheden
været eksempler på forveksling.
                                                - 17 -
sagsøgte har således krænket såvel sagsøgerens registrerede figurmærke samt det ikke
registrerede ordmærke. sagsøgte har ikke sandsynliggjort, at ordmærket skulle savne
særpræg. natur-leg er ikke beskrivende og anvendes ikke som en almindelig betegnelse i
branchen.
lars christensen har dementeret indholdet af artiklen i "tidens børn", og rabo a/s har
bekræftet, at de ikke i fremtiden vil anvende ordet i deres markedsføring.
mærket "natur-leg" har opnået fornødent særpræg ved indarbejdelse. ordet er velkendt som et
kendetegn for sagsøgerens produkter. når betegnelsen "natur-leg" benyttes, tænkes der på
sagsøgers produkter. efter konkurrencen i ballerup var sagsøger eneste producent på marke-
det. markedsandelen var 100 %, og i dag er den 60-70 %. sagsøger har anvendt betydelige
midler - årligt 10 % af sin omsætning - på markedsføring af sine natur-leg-produkter ved
anvendelse af natur-leg-varemærket. også brio har efter aftale gjort brug af varemærket,
hvilket illustrerer, hvor velkendt mærket er. indarbejdelsen er sket på kort tid.
sagsøgte har endvidere handlet i strid med markedsføringslovens ⌡ 1 og ⌡ 5. benyttelsen af
betegnelsen "naturlaj" er illoyal og krænker sagsøgers forretningskendetegn "natur-leg".
betegnelsen har som anført særpræg og er forvekslelig med "naturlaj". det er helt urealistisk
at forestille sig, at sagsøgte ikke kendte til sag søgers mærke og produkter, da man startede
egen produktion og begyndte at gøre brug af betegnelsen "naturlaj". virksomheder i samme
branche følger med i konkurrenternes virksomhed. hertil kommer oplysningerne om sagsøgers
omfattende markedsføring, og at sagsøger var den første producent på markedet. sagsøgte
har utvivlsomt været i ond tro.
det bestrides, at "naturlaj" blot skal ses som en videreudvikling af sagsøgtes navn. ingen af
sagsøgtes øvrige produkter har fået særbetegnelse, som ender på "laj". formålet med
anvendelsen har været at udnytte sagsøgerens goodwill, lukrere på sagsøgers varemærke og
på denne måde tilegne sig markedsandele på sagsøgers bekostning.
sagsøgtes brug af "naturlaj" udgør endvidere en krænkelse af sagsøgers registrerede
selskabsnavn.
sagsøgte har bevidst og i strid med markedsføringsloven plagieret 2 af sagsøgers produkter,
den omvendte rod og kombirødderne. produkterne er resultatet af et langvarigt
                                               - 18 -
udviklingsarbejde, forestået af arkitekt steen engelbrecht hos sagsøger i 1994-95. idéen er så
utraditionel, ejendommelig, særpræget og kreativ, at en kopiering er en krænkelse af
markedsføringsloven.
det bestrides ikke, at produkter fra naturen i deres oprindelige skikkelse ikke er beskyttet af
markedsføringsloven. sagsøgerens omvendte rod har imidlertid gennemgået en forarbejdning
og fået tilbygget klatreredskaber, der muliggør en anvendelse, der ikke er naturskabt.
det er ikke bevist, at andre virksomheder producerer den omvendte rod, men dette er i øvrigt
uden betydning for en vurdering af sagsøgtes handlemåde. billederne fra nordsjællands
sommerpark viser ikke tilsvarende produkter. i øvrigt var steen engelbrecht en af
idémændene til parken.
sagsøgte har ikke dokumenteret, hvornår den første omvendte rod blev solgt på trods af
sagsøgers provokation under skriftvekslingen. der er ikke fremlagt fakturaer, og et egentligt -
skriftligt - bevis mangler. det er tvivlsomt, hvornår den omvendte rod i ebeltoft familiepark
blev opstillet. under alle omstændigheder var der ikke tale om et kommercielt forhold.
opsætningen skete uden beregning og var et famlieanliggende.
der er fuldstændig markedsmæssig identitet mellem parternes produkter. om den omvendte
rod afbarkes eller ikke, kommer helt an på kundernes ønsker. begge parters produkter har
rebstiger, net, klatretove med trin i form af knuder og i form af tværgående træpinde. selvom
der ikke er to rødder, der er ens, fremtræder produkterne som ens. syn og skøn ville være
overordentligt vanskeligt at gennemgøre, idet der ikke er tale om lagervarer.
sagsøgte har ikke sandsynliggjort, at sagsøgtes produkt er resultatet af en selvstændig
produktudvikling, og sagsøgte har intet gjort for at begrænse forvekslingsrisikoen - tværtimod.
sagsøgte har plagieret varemærke, logo, varenumre, brochurernes tegninger, udseende og op-
stilling af tekst, alt alene med det formål at tilegne sig sagsøgerens markedsandele. sagsøgte
har været i særdeles ond tro.
sagsøgte har handlet ansvarspådragende, og sagsøger har efter markedsføringsloven og
varemærkeloven krav på erstatning og et rimeligt vederlag for sagsøgtes udnyttelse af
varemærkerne. sagsøger har lidt et afsætningstab og måtte sænke prisen på produkterne.
hvis sagsøgers nettofortjeneste på 15.000 kr. pr. solgt enhed multipliceres med det under
                                               - 19 -
domsforhandlingen oplyste antal af sagsøgtes solgte rødder, 25 stk., fås 375.000 kr., hvilket
illustrerer rimeligheden af sagsøgers erstatningskrav på 200.000 kr. sagsøgte har ikke
efterkommet sagsøgers provokationer med hensyn til at oplyse antallet af solgte enheder.
sagsøgers tabsopgørelse har ikke tidligere været bestridt. under alle omstændigheder har sag-
søger krav på et skønsmæssigt beløb i erstatning/vederlag.
sagsøgte har anført, at det er et gennemgående træk i sagen, at sagsøger ikke har
dokumenteret noget som helst - bortset fra eksistensen af sit figurmærke, som er registreret i
ond tro, idet registreringen først fandt sted, efter at tvisten var opstået.
det bestrides, at betegnelsen natur-leg er et ordmærke. det er ikke registreret som sådan.
sagsøger har i sit markedsføringsmateriale kun i et enkelt tilfælde anvendt ordet som navn og
har i øvrigt anvendt det som begreb. sagsøgerens egen søgning på internettet med søgeordet
"natur-leg aps." fik som resultat, at sagsøgtes navn og firma dukkede op, uden at ordet
"naturlaj" fremgik. derimod fremkom "naturleg & pilehytter", hvilket illustrerer, at ordet
"natur-leg" anvendes alment som et begreb. også i rabo a/s' 2001-katalog anvendes ordet -
som begreb, og dette skete tillige i artiklen i "tidens børn". de fremlagte erklæringer, hvor de,
der har benyttet betegnelsen "naturleg", trækker i land, er uden bevisværdi.
betegnelsen "natur-leg" har ikke et sådant særpræg, at det kan nyde beskyttelse. ordene
"natur" og "leg" savner såvel enkeltvis som i kombination distinktivitet. man kan ikke
monopolisere det almindelige sprog og opnå eneret til så almindelige ord. som eksempel kan
nævnes dommen i ufr 1972.174 ("gasbeton").
sagsøgte har ikke forsøgt at plagiere sagsøgers navn. sagsøgtes navn, lars laj, er et
velindarbejdet varemærke, og da sagsøgte startede sin produktion af naturlegeredskaber, var
det derfor yderst nærliggende at markedsføre produkterne under navnet "naturlaj". "naturlaj"
har særpræg, mens "natur-leg" angiver et produktsortiment.
det bestrides ikke, at "natur-leg" og "naturlaj" auditivt er ens, men da markedsføringen ikke
foregår ved mundtlig anprisning, men udelukkende på skriftligt grundlag, er betegnelserne
alligevel ikke forvekslelige. den lydmæssige sammenhæng er altså uden betydning. der er stor
forskel på den anden del af ordene: "leg" og "laj".
i relation til markedsføringsloven gøres det gældende, at det må anses for godtgjort, at
                                              - 20 -
sagsøgers markedsføringsindsats lå efter sagsøgtes opstilling af en omvendt rod i familieparken
i ebeltoft i foråret 1996. det kan ikke udelukkes, at sagsøger har hentet sin inspiration fra
familieparken. ideerne er nok opstået omkring samme tidspunkt. uanset den manglende
fakturering var leveringen af den omvendte rod til familieparken af kommerciel karakter. den
blev jo ikke opsat til privat brug.
der er ikke nogen som helst lighed mellem sagsøgtes små, forkølede tegninger og sagsøgers
figurmærke.
parternes produkter er ikke ens. sagsøgers produkter er ikke afbarkede, som sagsøgtes er. -
grundlæggende er sagsøgtes produkter langt mere forarbejdede end sagsøgers, der fremstår
rå og uforarbejdede. dette kan umiddelbart ses af fotografierne i katalogerne. intet ville have
været nemmere end at søge sin bevisbyrde løftet ved at begære syn og skøn. dette har
sagsøger undladt og har derfor ikke mulighed for at godtgøre sin påstand om, at parternes
produkter er ens. det er tværtimod godtgjort, at sagsøgte hverken med hensyn til den
omvendte rod eller med hensyn til kombiroden har plagieret sagsøgerens produkter.
sagsøgtes brochuremateriale fremstår ikke som identisk med sagsøgerens. tegningerne er
forskellige, der er ingen skriftmæssig lighed, og produkterne er forskellige, i det omfang der
kan være forskel på naturlegepladsprodukter.
sagsøgte har derfor hverken overtrådt markedsføringslovens ⌡ 1 eller ⌡ 5, og da der herefter
ikke er et ansvarsgrundlag, må sagsøgte frifindes for sagsøgers erstatningspåstand.
såfremt retten finder, at der er et ansvarsgrundlag, gøres det gældende, at sagsøger hverken
har godtgjort eller sandsynliggjort et tab. der er ikke fremlagt revisorgodkendte salgstal eller
andet bevis for det påståede tab. hvordan det skulle koste 1 mill. kr. at produktudvikle en
træstamme til at stikke ned i jorden, må stå hen i det uvisse. forklaringen er konstrueret til
sagen.
rettens bemærkninger
det lægges til grund, at sagsøger i begyndelsen af 1996 startede produktion og salg af de af
sagsøgers medarbejder, arkitekt steen engelbrecht, udviklede naturlegepladsartikler.
                                               - 21 -
det lægges videre til grund, at betegnelsen "natur-leg" og et af steen engelbrecht designet
mærke, forestillende en omvendt rod med to børn under og med ordet natur-leg som en
væsentlig og iøjnefaldende del, siden er blevet brugt af sagsøger i forbindelse med alle former
for markedsføring samt på selskabets brevpapir og fakturaer. "natur-leg" er blevet anvendt
som betegnelse for såvel sagsøgers naturlegepladskoncept og naturlegepladsartikler som for
sagsøger som leverandør af produkterne.
retten finder, at markedsføringen efter det oplyste må betegnes som omfattende og målrettet.
siden 1996, hvor også sagsøgers første brochure kom, har sagsøger således annoncereret i
fagtidsskrifter som ugebladet "børn & unge", "folkeskolen", "arkitekten" og i "boligen", der ud-
sendes 10 gange om året til samtlige almennyttige boligselskaber. markedsføring er endvidere
sket ved direct mail med udsendelse af brochurer til have- og landskabsarkitekter, daginsti-
tutioner og boligselskaber. de årlige markedsføringsomkostninger har efter det oplyste an-
draget 10 % af omsætningen.
salg af sagsøgers produkter forestås af 3 fastansatte sælgere og 22 sælgere hos brio, som
sagsøger har en samarbejdsaftale med. i 1996 solgte sagsøger 4 omvendte rødder, i 1997 25
stk., i 1998 35 stk., i 1999 21 stk. og i 2000 17 stk.
sagsøgte, som blev stiftet i 1995, påbegyndte i 1996 produktion af naturlegeredskaber.
sagsøgte har siden 1997 i alt solgt ca. 25 stk. omvendte rødder samt 3 kombirødder. i 1997
solgte man 1 omvendt rod og i 1998 for mentlig 5 stk. i april 1996 blev der opsat en omvendt
rod i familieparken i ebeltoft, der blev startet af lars thye, far til sagsøgtes direktør, mikkel
thye. denne rod blev leveret af sagsøgte uden beregning.
sagsøgtes produkter markedsføres generelt under varemærket lars laj og med angivelse af
selskabsnavnet lars laj aps. sagsøgtes første katalog, hvor der reklameredes med
naturlegeprodukter, kom i 1998, som også var det år, sagsøgte begyndte at reklamere for
produkterne på anden måde - ved annoncering, f.eks. i "boligen", og ved direct mail. i det
første katalog og tilsvarende i andre tidlige kataloger anvendtes alene betegnelsen "naturlaj" -
 dels som overskrift med store røde bogstaver, dels i brohurernes brødtekst - i relation til
naturlegeprodukterne, til dels suppleret med et mærke, forestillende en omvendt rod med en
rebstige og et tov, hvori et barn klatrer.
                                               - 22 -
under de ovenfor anførte omstændigheder, samt idet det yderligere tages i betragtning, at
sagsøger, da produktion, salg og markedsføring startede i 1996, reelt var ene på markedet
med naturlegepladskonceptet, findes såvel sagsøgers figurmærke som betegnelsen "natur-leg"
i hvert fald på det tidspunkt, hvor sagsøgte i 1998 begyndte at markedsføre sine
naturlegepladsprodukter under betegnelsen "naturlaj", at have været således indarbejdede, at
sagsøger havde opnået varemærkeret til mærkerne.
ved i sin markedsføring af naturlegepladsartikler at have anvendt betegnelsen "naturlaj", der
er forvekslelig med betegnelsen "natur-leg", og ved at have gjort brug af mærket, tegningen af
den omvendte rod, findes sagsøgte at have krænket sagsøgers varemærkerettigheder.
under de beskrevne omstændigheder findes sagsøgte tillige at have krænket sagsøgers
forretningskendetegn "natur-leg" og, idet det hertil yderligere bemærkes, at sagsøgtes
brochurer har ikke ubetydelige ligheder med sagsøgers med hensyn til tekst og tegninger, at
have handlet i strid med god markedsføringsskik, jf. markeds føringslovens §§ 1 og 5. efter
oplysningerne om branche- og konkurrenceforholdene, lighederne med hensyn til navne,
mærker og øvrig markedsføring samt sagens omstændigheder i øvrigt, finder retten det
godtgjort, at overtrædelsen af markedsføringsloven har været forsætlig.
herefter tages sagsøgers påstande i og ii til følge.
under hensyn til oplysningerne om produkternes individualitet, deres forskellighed med hensyn
til oprindelse, udformning, bearbejdelse og behandling før levering, deres overvejende
funktionelle karakter, eksistensen af andre leverandører og sagsøgtes levering af en omvendt
rod i foråret 1996 til familieparken i ebeltoft, finder retten det ikke godtgjort, at sagsøgte har
overtrådt markedsføringsloven ved at have produceret, markedsført eller solgt den omvendte
rod og kombirødderne, eller at sagsøgte vil overtræde markedsføringsloven ved at fortsætte
hermed.
sagsøgte frifindes derfor i det hele for så vidt angår påstand iii.
under de ovenfor for så vidt angår påstand i og ii anførte omstændigheder har sagsøgte
handlet ansvarspådragende, og sagsøger har derfor krav på erstatning for det tab, der følger af
sagsøgtes retsstridige handlemåde. sagsøger er endvidere berettiget til vederlag, jf. vare-
mærkelovens § 43.
                                               - 23 -
det må efter sagens oplysninger antages, at sagsøger har lidt et afsætningstab og et tab som
følge af den af sagsøgte forvoldte markedsforstyrrelse. det beløb, der som vederlag og
erstatning tilkommer sagsøger, må fastsættes skønsmæssigt under indtryk af de foreliggende
oplysninger om priser, parternes omsætning og indtjeningsmæssige forhold. beløbet findes
herefter at kunne bestemmes til kr. 100.000.
                         t h i k e n d e s f o r r e t:
sagsøgte, lars laj aps, skal anerkende at have krænket sagsøger, natur-leg aps' varemærke
"natur-leg".
sagsøgte skal ophøre med at gøre erhvervsmæssig brug af varemærket "naturlaj" samt logo
med omvendt trærod i forbindelse med salg og markedsføring af legeredskaber.
sagsøgte skal inden 14 dage til sagsøger betale 100.000 kr. med procesrente fra den 6. marts
2000 samt i sagsomkostninger 20.000 kr.
i øvrigt frifindes sagsøgte for de af sagsøger nedlagte påstande.
              claus forum petersen
vagn jacobsen                       per scheel-larsen
                                       (sign.)
                          udskriftens rigtighed bekræftes
                         p. j. v. sø- og handelsretten, den